2021. gada Rīkojums Nr.

Rīgā (prot. Nr.            . §)

**Grozījum****s Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par

ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A., 2021, 4B. nr.) grozījumu un izteikt 5.13.3. apakšpunktu šādā redakcijā:

"5.13.3. pieaugušo profesionālās tālākizglītības, profesionālās pilnveides un neformālās izglītības programmu apguvi nodrošināt attālināti, izņemot:

5.13.3.1. klātienē praktiskās un klīniskās mācības tikai Eiropas Sociālā fonda projekta Nr.9.2.6.0/17/I/001 "Ārstniecības un ārstniecības atbalsta personāla kvalifikācijas uzlabošana" darbības programmas "Izaugsme un nodarbinātība" 9.2.6.specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" ietvaros īstenotajai neformālās izglītības programmai "Profesionālo prasmju atjaunošana māsām veselības aprūpes pakalpojumu nodrošināšanai Covid – 19 pandēmijas izraisītā situācijā", nodrošinot praktiskās un klīniskās mācības vienlaikus tikai vienas izglītības iestādes grupas dalībniekiem, ievērojot divu metru distanci un lietojot mutes un deguna aizsegus;

5.13.3.2. klātienē praktiskās un klīniskās mācības un profesionālās izglītības pārbaudi ārstniecības personas reģistrācijas termiņa atjaunošanai Ārstniecības personu un ārstniecības atbalsta personu reģistrā, nodrošinot praktiskās un klīniskās mācības vienlaikus tikai vienas izglītības iestādes grupas dalībniekiem, ievērojot divu metru distanci un lietojot mutes un deguna aizsegus;

5.13.3.3. klātienē ārstniecības personas sertifikācijas eksāmenu, nodrošinot viena pretendenta un vismaz viena sertifikācijas komisijas locekļa vai sekretāra dalību klātienē ievērojot divu metru distanci un lietojot mutes un deguna aizsegus, vienlaikus pārējiem komisijas locekļiem nodrošinot attālinātu pieeju eksāmena norisei;".

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministrs D. Pavļuts